Κέρκυρα 07/3/2025

Αρ. Πρωτ. 14832

**Πρόσκληση Εκδήλωσης Ενδιαφέροντος για τη συμμετοχή επαγγελματιών από Κέρκυρα και Λευκάδα σε πανελλαδικό επιμορφωτικό εργαστήριο στη Ρόδο.**

Η Αναπτυξιακή Ιονίων Νήσων ΑΕ ΟΤΑ (ΑΝΙΟΝ), στο πλαίσιο του τοπικού προγράμματος CLLD/LEADER, συμμετέχει στη διατοπική συνεργασία «Νήσων Περίπλους» που συγχρηματοδοτείται από το Ευρωπαϊκό Γεωργικό Ταμείο και το Υπουργείο Αγροτικής Ανάπτυξης και Τροφίμων. Ο εταίρος της συνεργασίας Αναπτυξιακή Δωδεκανήσου (ΑΝΔΩ) ΑΕ, διοργανώνει στη Ρόδο πανελλαδικό επιμορφωτικό εργαστήριο, στις 31 Μαρτίου και 1η Απριλίου 2025, με θέμα **«Φως και Πολιτισμός».**

Με την παρούσα πρόσκληση, η ΑΝΙΟΝ ΑΕ καλεί επαγγελματίες και εργαζόμενους στην Πολιτιστική Δημιουργική Βιομηχανία (ΠΔΒ) από την Κέρκυρα και την Λευκάδα να υποβάλουν αίτηση για συμμετοχή στο εργαστήριο.

Πρόκειται για δράση του διατοπικού σχεδίου συνεργασίας **«ΝΗΣΩΝ ΠΕΡΙΠΛΟΥΣ»**, που υλοποιείται στο πλαίσιο του Υπομέτρου 19.3 CLLD/LEADER, του Προγράμματος Αγροτικής Ανάπτυξης (ΠΑΑ) 2014-2020 και συγχρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης και το Υπουργείο Αγροτικής Ανάπτυξης και Τροφίμων. Το έργο υλοποιείται από τους αναπτυξιακούς φορείς Αναπτυξιακή Ηρακλείου ΑΑΕ ΟΤΑ, Αναπτυξιακή Ηρακλείου ΑΑΕ ΟΤΑ (ΟΤΔ Μεσαράς), Οργανισμός Ανάπτυξης Κρήτης, ΑΚΟΜΜ-Ψηλορείτης, Αναπτυξιακή Λασιθίου, Εταιρεία Τοπικής Ανάπτυξης Λέσβου, Αναπτυξιακή Δωδεκανήσων, Αναπτυξιακή Κυκλάδων και Αναπτυξιακή Εύβοιας, Αναπτυξιακή Ιονίων Νήσων, Δίκτυο Συνεργασίας Περιφέρειας Ιονίων Νήσων - Π.Ε. Κεφαλλονιάς και Ιθάκης και των Δήμων Κεφαλλονιάς και Ιθάκης, Εταιρεία Τοπικής Ανάπτυξης Χίου, Αναπτυξιακή Εταιρεία Λήμνου, Κέντρο Ανάπτυξης, Απασχόλησης Και Επαγγελματικής Κατάρτισης και Τεχνολογίας Ν. Σάμου Α.Ε. (KAAEKT ΣΑΜΟΥ) και Κοινοπραξία των Εταιριών «Αναπτυξιακή Εύβοιας Α.Ε. & Οργανισμός Ανάπτυξης Στερεάς Ελλάδας ΑΑΕ ΟΤΑ». Αντίστοιχα σεμινάρια θα πραγματοποιηθούν και στις υπόλοιπες νησιωτικές περιοχές. Στόχος του σχεδίου είναι ανάπτυξη του υπόβαθρου για την εγκαθίδρυση της έννοιας της Πολιτιστικής Δημιουργικής Βιομηχανίας και τη διασύνδεσή της με τον νησιωτικό χαρακτήρα, το περιβάλλον και τον πολιτισμό των νησιών.

Απαραίτητη προϋπόθεση για συμμετοχή στο επιμορφωτικό εργαστήριο που διοργανώνει η Αναπτυξιακή Δωδεκανήσου (ΑΝΔΩ) ΑΕ είναι οι ενδιαφερόμενοι να είναι επαγγελματίες και εργαζόμενοι στην Πολιτιστική Δημιουργική Βιομηχανία (ΠΔΒ).

**Οι ενδιαφερόμενοι, καλούνται να συμπληρώσουν αίτηση και το σχετικό ερωτηματολόγιο και να το αποστείλουν στην Αναπτυξιακή Ιονίων Νήσων ΑΕ ΟΤΑ (ΑΝΙΟΝ), μέχρι την Παρασκευή 21/3/2025 στις 15:00 (σε φυσικό ή ηλεκτρονικό αρχείο με αποστολή στο 2020anion.org@gmail.com).**

Για περισσότερες πληροφορίες μπορείτε να επικοινωνήσετε τηλεφωνικά, ημέρες και ώρες γραφείου, στο τηλέφωνο: 26610 82037 και στο e-mail: 2020anion.org@gmail.com

Βοηθητικά Αρχεία:

1. Ενδεικτικό Πρόγραμμα Εργαστηρίου

2. Υπόδειγμα Αίτησης Συμμετοχής

3. Ερωτηματολόγιο Συμμετοχής

4. Κριτήρια Αξιολόγησης Υποψηφίων